Die doel van dié dokument is om 'n uitvoerige oorsig van die kernaspekte van die versekeringsdekking wat deur die Groep Persoonlike Ongevalle (GPO) Polisnommer FASA/1998-00426 voorsien word, aan die bestuur beskikbaar te stel. GPO word onderskryf deur FASA (onderskrywende bestuurders vir Hollard Versekeringsmaatskappy Bpk).
Die Parlement van die Republiek van Suid-Afrika NB: Alle voordele ingevolge dié polis is in die eerste instansie aan die Parlement betaalbaar.
Voordele ten opsigte van sterfte en permanente gestremdheid is betaalbaar bo en behalwe enige ander voordele wat moontlik uit ander bronne betaalbaar is (bv. groeplewensversekering, vergoeding vir beroepsbeserings en -siektes (VBBS), Padongelukkefonds (POF)).
Tydelike totale gestremdheidsvoordeel is slegs betaalbaar in die mate waarin die Parlement finansieel benadeel word deur die tydelike gestremdheid van 'n versekerde persoon.
Die voordeel van mediese uitgawes geld slegs ten opsigte van liggaamlike besering weens 'n ongeluk.
Mediese uitgawes voortspruitend uit 'n werkverwante voorval wat deur VBBS gedek word, moet van VBBS geëis word. Die dekking wat deur dié GPO-polis voorsien word, sal slegs "byvulling" in die geval van 'n tekort verskaf. (LET WEL: Dít is onwaarskynlik aangesien VBBS onbeperkte mediese uitgawes vir werkverwante beserings bied).
Mediese uitgawes wat nie van VBBS verhaalbaar is nie, moet in die eerste instansie van dié GPO-polis geëis word.
omvang van die gestremdheid (bv. 100% vir die verlies van 'n ledemaat, maar 1% vir die verlies van 'n toon)
Selfmoord, opsetlike selfbesering, doelbewuste blootstelling aan klaarblyklike risiko of besering (behalwe in 'n poging om 'n mens se lewe te red).
Sterfte of gestremdheid wat direk aan 'n bestaande liggaamlike afwyking of swakheid toegeskryf kan word (NB: Stel Glenrand M·I·B asseblief in kennis indien u werknemers met gestremdhede het sodat ons kan probeer om dekking uit te brei).
Persone jonger as 16 en ouer as 75 (maar sekere vermelde persone word tot op die ouderdom van 85 gedek).
Enige vorm van vlieg buiten as 'n passasier.
Sterfte of besering waar bevind word dat die versekerde persoon onder die invloed van drank of dwelms is of waar die bloed-alkoholvlak die wettige perk oorskry.
Professionele sport, vlieg in sweeftuie of mikrovliegtuie.
Sterfte of besering as gevolg van die pleeg van 'n kriminele oortreding.
Alle gevalle wat moontlik tot 'n eis ingevolge dié polis kan lei, moet so gou as wat redelikerwys moontlik is maar altyd binne 3 maande by Glenrand M·I·B (via Pam Hintsho vir werknemers van die Parlement of Linda Harper vir Lede van die Parlement) aangemeld word.
Alle sterfte-eise moet onverwyld en sonder enige onnodige vertraging aangemeld word.
Alle opbrengste van dié polis is in die eerste instansie aan die Parlement betaalbaar.
Die volgende personeellede van Glenrand M·I·B is beskikbaar om te help met enige kwessies rakende die Parlement se GPO-polis.